wickkiey/tamil-wikipedia-chunked huggingface dataset:
# கிறித்து கற்பித்த செபம்

(எருசலேம் நகர்), தமிழ் மொழியில் இச்செபம் அடங்கிய சுவர்க் கற்பதிகை கர்தினால் லூர்துசாமியின் முயற்சியால் 1983-ஆம் ஆண்டு வைக்கப்பட்டது. 62 உலக மொழிகளில்.இச்செபம் உள்ளது ]]  
**கிறிஸ்து கற்பித்த செபம்** அல்லது **கர்த்தர் கற்பித்த செபம்** அல்லது **பரலோக மந்திரம்** (*The Lord's Prayer*) என்பது திருத்தூதர்கள் எப்படி செபிப்பது என இயேசுவிடம் கேட்டபோது அவர் சொல்லிக்கொடுத்த செபமாகும். விவிலியத்தில் மத்தேயு 6:9-13 ஆம் வசனங்களில் கொடுக்கப்பட்டுள்ளது. சற்றே சுருக்கமான வடிவத்தில் இந்த இறைவேண்டல் லூக்கா 11:2-4 பகுதியில் உள்ளது. எல்லா கிறிஸ்தவரும் இச்செபத்தை உச்சரிக்கின்றபோதும், கத்தோலிக்கர் அதிகமாக பாவித்துவருகின்றனர்.  
ஒவ்வொரு நாளும் கத்தோலிக்க கோவில்களில் நிகழ்கின்ற திருப்பலியின்போது குருவும் மக்களும் நற்கருணை விருந்தில் பங்கேற்பதற்கு முன் இச்செபத்தை அறிக்கையிடுகின்றனர். மேலும், அன்னை மரியாவின் புகழ் சாற்றுகின்ற செபமாலை செபிக்கும்போதும், ஒவ்வொரு பத்துமணியின் தொடக்கத்திலும் இச்செபம் அறிக்கையிடப்படுகிறது.  
சமயம் தொடர்பான பொது நிகழ்ச்சிகளைத் தொடங்கும் வேளையிலும் கிறிஸ்து கற்பித்த செபத்தை அறிக்கையிடும் பழக்கம் பரவலாக உள்ளது.
# கிறித்து கற்பித்த செபம்

## நற்செய்தி வடிவம்

இயேசு கிறிஸ்து கற்பித்த செபத்தின் வசன நடை, இடத்துக்கு இடம் வேறுபட்டாலும் அடிப்படையான பொருள் மாறுவது இல்லை. கைகளை விரித்து வான்நோக்கி உயர்த்தியபடியோ, குழுவாக உச்சரிக்கும்போது அருகிலுள்ளவரின் கையைப் பிடித்து ஒருமனிதச் சங்கிலி அமைத்தவாறோ இச்செபத்தைச் செபிப்பது கிறித்தவர்களின் வழக்கமாகக் கடைப்பிடிக்கப்படுகிறது.  
:''இச்செபம் மத்தேயு 6:9-13 -இன் படி  
:"விண்ணுலகிலிருக்கிற எங்கள் தந்தையே,
:உமது பெயர் தூயதெனப் போற்றப்பெறுக!
:உமது ஆட்சி வருக!
:உமது திருவுளம் விண்ணுலகில் நிறைவேறுவது போல
:மண்ணுலகிலும் நிறைவேறுக!
:இன்று தேவையான உணவை எங்களுக்குத் தாரும்.
:எங்களுக்கு எதிராகக் குற்றம் செய்தோரை
:நாங்கள் மன்னித்துள்ளதுபோல
:எங்கள் குற்றங்களை மன்னியும்.
:எங்களைச் சோதனைக்கு உட்படுத்தாதேயும்,
:தீயோனிடமிருந்து எங்களை விடுவியும்.
:('ஆட்சியும் வல்லமையும் மாட்சியும் என்றென்றும் உமக்கே. ஆமென்.')"  
:''இச்செபம் லூக்கா 11:2-4 -இன் படி  
:"தந்தையே,
:உமது பெயர் தூயதெனப் போற்றப்பெறுக!
:உமது ஆட்சி வருக!
: . . . . . . .
: . . . . . . .
:எங்கள் அன்றாட உணவை நாள்தோறும் எங்களுக்குத் தாரும்.
:எங்களுக்கு எதிராகக் குற்றம் செய்வோர் அனைவரையும் நாங்கள் மன்னிப்பதால்
:எங்கள் பாவங்களையும் மன்னியும்.
:எங்களைச் சோதனைக்கு உட்படுத்தாதேயும்.
:(தீயோனிடமிருந்து எங்களை விடுவித்தருளும்.)"
: . . . . . . .
: . . . . . . .
# கிறித்து கற்பித்த செபம்

## வழக்கு வடிவங்கள்

:'''திருவிவிலியம் - பழைய மொழிபெயர்ப்பின்படி
:'''வழக்கில் உள்ள நடைமுறை வடிவம்:  
:பரலோகத்தில் இருக்கிற எங்கள் பிதாவே,
:உம்முடைய நாமம் அர்ச்சிக்கப்படுவதாக;
:உம்முடைய இராச்சியம் வருக;
:உம்முடைய சித்தம்
:பரலோகத்தில் செய்யப்படுவது போல
:பூலோகத்திலும் செய்யப்படுவதாக.
:எங்கள் அனுதின உணவை
:எங்களுக்கு இன்று அளித்தருளும்.
:எங்களுக்குத் தீமை செய்தவர்களை
:நாங்கள் பொறுப்பது போல
:எங்கள் பாவங்களைப் பொறுத்தருளும்.
: எங்களைச் சோதனையில் விழவிடாதேயும்,
:தீமையிலிருந்து எங்களை இரட்சித்தருளும். ஆமென்.  
:'''திருவிவிலியம் - பொது மொழிபெயர்ப்பின்படி
:'''தற்போது மாற்றப்பட்டுள்ள புதிய வடிவம்:  
:விண்ணுலகில் இருக்கிற எங்கள் தந்தையே,
:உமது பெயர் தூயது எனப் போற்றப்பெறுக!
:உமது ஆட்சி வருக!
:உமது திருவுளம்
:விண்ணுலகில் நிறைவேறுவது போல
:மண்ணுலகிலும் நிறைவேறுக!
:எங்கள் அன்றாட உணவை
:இன்று எங்களுக்குத் தாரும்.
:எங்களுக்கு எதிராகக் குற்றம் செய்வோரை
:நாங்கள் மன்னிப்பது போல
:எங்கள் குற்றங்களை மன்னியும்.
: எங்களைச் சோதனைக்கு உட்படுத்தாதேயும்.
:தீயோனிடமிருந்து எங்களை விடுவித்தருளும். ஆமென்.
# கிறித்து கற்பித்த செபம்

## ஏழு மன்றாட்டுகள்

, எருசலேம், இஸ்ரவேல்]]  
இயேசு கிறிஸ்து கற்றுக்கொடுத்த செபத்தில் மொத்தம் ஏழு மன்றாட்டுகள் அடங்கி இருக்கின்றன. அவற்றில் முதல் மூன்றும் **இறைவனின் திருவுளம்** பற்றியும், அடுத்த நான்கும் **மனிதரின் தேவை** பற்றியும் செபிப்பதாக அமைந்துள்ளன. இந்த இறைவேண்டலின் அமைப்பு பின்வருமாறு:  
:**விண்ணுலகில் இருக்கிற எங்கள் தந்தையே,** - இறைவனை அழைக்கும் தொடக்க விளிப்பு.
:1. **உமது பெயர் தூயது எனப் போற்றப்பெறுக!** - இறைவனின் பெயர் போற்றப்பட வேண்டுகிறோம்.
:2. **உமது ஆட்சி வருக!** - இறைவனின் ஆட்சி நம்மிடையே வர செபிக்கிறோம்.
:3. **உமது திருவுளம் விண்ணுலகில் நிறைவேறுவது போல, மண்ணுலகிலும் நிறைவேறுக!** - இறைவனின் திருவுளம் நிறைவேற வேண்டுகிறோம்.
:4. **எங்கள் அன்றாட உணவை, இன்று எங்களுக்குத் தாரும்.** - நமக்கு இன்றைய உணவு கிடைக்க செபிக்கிறோம்.
:5. **எங்களுக்கு எதிராகக் குற்றம் செய்வோரை நாங்கள் மன்னிப்பது போல, எங்கள் குற்றங்களை மன்னியும்.** - நாம் மன்னிக்கவும், மன்னிக்கப்படவும் வேண்டுகிறோம்.
:6. **எங்களை சோதனைக்கு உட்படுத்தாதேயும்.** - சோதனைகளில் உட்படாமல் இருக்க செபிக்கிறோம்.
:7. **தீயோனிடமிருந்து எங்களை விடுவித்தருளும்.** - தீயோனாகிய அலகையிடம் இருந்து தப்பிக்க வேண்டுகிறோம்.
:**ஆமென்.** - ஆம், அப்படியே ஆகட்டும் என்று பொருள்.
# ஒலி முழக்கம்

**ஒலி முழக்கம் (Sonic Boom)** என்பது, வளியில் ஏற்படும் அதிர்வலை ஒன்றின் செவிப்புலனாகக்கூடிய கூறாகும். இச்சொல்லானது பொதுவாக மீயொலி விமானங்கள், விண்வெளி ஓடங்கள் போன்றனவற்றின் பறப்பின் காரணமாக ஏற்படும் வளி அதிர்ச்சியை குறிக்கவே பயன்படுகிறது. இந்த ஒலி முழக்கமானது மிகப்பெருமளவிலான ஒலி வலுவினை உற்பத்தி செய்கிறது. இதன் போது ஏற்படும் முழக்கம் குண்டு வெடிப்பினை போன்று மிகப்பெரும் ஓசையுடையதாய் இருக்கும். சாதாரணமாக இவ்வதிர்வலைகள் சதுர மீட்டருக்கு 167 மெகா வாட்டுக்களாகவும், 200 டெசிபலை அண்மித்ததாகவும் இருக்கும்.  
விமானம் ஒலித்தடையினை அண்மித்து இருக்கும் போது இயல்புக்கு மாறான முகிற் கூட்டம் ஒன்று உருவாகலாம். அதிர்வலை ஒன்று உருவாகுவதன் காரணமாக வளி அமுக்கம் திடீரென குறைவடையலாம். இவ்வாறு வளியமுக்கம் குறைவடையும் போது அது திடீர் வெப்பநிலை வீழ்ச்சியை அச்சூழலில் உருவாக்குகிறது. ஈரப்பதனான காலநிலைகளிலில் இச்சூழலிலுள்ள நீராவி இவ்வெப்பநிலை வீழ்ச்சி காரணமாக திடீரென ஒடுங்கி இம் முகிலினை உருவாக்குகிறது.  
ஒரு பொருள் வளியில் அசையும் போது அது தன் முன்னாலும் பின்னாலும் அமுக்க அலைகளை தோற்றுவிக்கிறது. இவ்வலைத் தோற்றமானது படகொன்று நீரில் செல்லும்போது தோன்றும் அலைவடிவத்தை ஒத்திருக்கும். இவ்வலைகள் ஒலியின் வேகத்தில் பயணம் செய்கின்றன. பறக்கும் பொருளின் வேகம் அதிகரிக்கும்போது, இவ்வமுக்க அலைகள் ஒன்றுடன் ஒன்று நெருக்கமுறுகின்றன. இவ்வாறு நெருக்கமுற்ற அமுக்க அலைகள் தம்மிடையே ஒன்றுடன் ஒன்று மேற்பொருந்தும்போது பரிவு உருவாகி ஒரு தனித்த அதிர்வலை ஒலியின் வேகத்தில் உருவாக்கம்பெறுகிறது. இந்த உச்ச வேகம், **Mach 1** என்று அறியப்படுகிறது. இவ்வதிர்வலையின் வேகம் கடல்மட்டத்தில் ஏறத்தாழ 1225 கிலோமீட்டர்/மணி நேரம் ஆக இருக்கும்.  
அதிர்வலையானது, விமானத்தின் மூக்குப்பகுதியில் ஆரம்பித்து வாற்பகுதியில் முடிவுறும். மூக்குப்பகுதியில் திடீர் அமுக்க உயர்வு ஏற்படுவதோடு அது வாற்பகுதியை நோக்கி செல்ல படிப்படியாக குறைவடைந்து பின் சடுதியாக இயல்பு நிலையை அடையும். இவ்விளைவு N அலை என்று சொல்லப்படுகிறது. அவ்வலையின் வடிவம் ஆங்கில எழுத்து N போல இருப்பதாலேயே இப்பெயர் ஏற்பட்டது. திடீர் அமுக்க உயர்வு ஏற்படும்போது முழக்கம் ஏற்படுகிறது. N அலை காரணமாக இரட்டை முழக்கம் உணரப்படுகிறது. ஒன்று மூக்குப்பகுதியில் திடீர் அமுக்க உயர்வு ஏற்படும்போதும், இரண்டாவது வாற்பகுதியில் திடீரென அமுக்க இயல்பு நிலைக்கு திரும்பும் போதும் ஏற்படுகிறது. இவ்விளைவே மீயொலி விமானங்களில் இருந்து எழும் இரட்டை முழக்க ஒலிக்கு காரணமாகிறது  
வான்படை பயிற்சி, நகர்வுகளின்போது இவ்வமுக்க விநியோகம் வேறு வகையாக இடம்பெறுகிறது. U அலை என்று அறியப்படும் வடிவத்தில் இது ஏற்படுகிறது. பறப்பிலிருக்கும் கலம் மீயொலி வேகத்திலிருக்கும் நேரம் முழுவதும் இதன்போது முழக்கம் ஏற்பட்டவண்ணமிருக்கும். இச்சந்தர்ப்பத்தில் கலம் பறக்கும் பாதை வழியாக நிலத்திலும் அதிர்வு பரவலுறும்.
# ஒலி முழக்கம்

## எடுத்துக்காட்டுக்கள்

- 23-6-2006 இல் கொழும்பு வத்தளைப் பகுதியில் ஏற்பட்ட ஒலி முழக்கம்
# ஆமென்

**ஆமென்** (எபிரேயம்:אָמֵן ’Āmēn ,அரபு: آمين ஆமீன்) ஆம் அல்லது அப்படியே ஆகுக என பொருள்படும். யூத மதத்தில் பழங்காலம் முதல் இச்சொல் பயன் படுத்தப்பட்டுள்ளது. கிறிஸ்தவரது செபங்கள் மற்றும் பாடல்களை முற்றும் சொல்லாக பாவிக்கப்பட்டு வருகிறது. திருக்குர்ஆனில் மகிழ்ச்சியைக் குறிக்க பயன்படுத்தப்பட்டது. இஸ்லாம் மதத்தில் சுராக்களை முற்றும் சொல்லாக பயன்படுத்தபடுகிறது.
# ஆமென்

## விவிலியத்தில் ஆமேன்

விவிலியத்தில் மூன்று பயன்பாடுகள் நோக்கத்தக்கவை.  
- வசனத்தின் முன், மற்றைய பேச்சாளரின் கருத்தை ஏற்றுக்கொள்ளும் போது. உதாரணமாக;1அரசர்1:36
- ஆச்சரிய ஆமேன், ஆச்சரியத்துகுள்ளான போது.உதாரணமாக;நேகேமியா 5:13
- முற்று ஆமேன், ஒரு பேச்சாளர் தனது பிரசங்கத்தை/பேச்சை முடிப்பதற்காக பயன்படுத்துவது.
கிறிஸ்தவ விவிலியத்தில் மொத்தம் 99 முறை "ஆமேன்" பாவிக்கப்பட்டுள்ளது.
# ஏஜாக்ஸ்

**ஏஜாக்ஸ் (AJAX = Asynchronous JavaScript And XML)** என்பது வலைச்செயலிகளை உருவாக்குவதற்கான ஒரு முறைமையாகும். இது ஒரு தனித்துவமான நிரலாக்க மொழியோ மென்பொருளோ அல்ல. **ஜாவாஸ்க்ரிப்ட்**, **எக்ஸ் எம் எல்** போன்ற வலைத்தள வடிவமைப்புக்கு பயன்படுத்தும் மொழிகளைப் பயன்படுத்தி பயனர் இடையீட்டுடன் கூடிய, இணையத்தை அடிப்படையாக கொண்டியங்கும் செயலிகளை வடிவமைக்க பயன்படுத்தப்படும் ஒரு தொழில்நுட்ப உத்தியே ஆகும்.  
இவ்வடிப்படையில் வலைத்தளம் அல்லது வலைச்செயலி ஒன்றை வடிவமைக்கும்போது மரபான முறைமைகள் வழியாக அமைக்கப்பட்டதிலும் பார்க்க அதிக வேகம் மிக்கதாகவும், கவர்ச்சிகரமானதாகவும், பயனர் ஊடாட்டம் இலகுபடுத்தப்பட்டும் இருக்கும்.இதன் பயன்பாட்டுக்கு உதாரணமாக கூகுள் மேப்புகள் உள்ளன.  
இம்முறைமை பின்வரும் நிரலாக்க மொழிகளை அடிப்படையாகக் கொண்டது.  
- XHTML, CSS - வலைப்பக்க சட்டகத்தை உருவாக்கவும் எழிலூட்டி வடிவமைக்கவும் பயன்படுகிறது.
- Javascript - (அல்லது உலாவியை மையமாக கொண்டியங்கும் பயனர் பக்க நிரல் மொழி ஒன்று) வழங்கப்பட்ட தகவல்களை இயங்கு நிலையில் காண்பிக்கவும் பெற்றுக்கொள்ளவும் பயன்படுகிறது.
- XML - வழங்கிக்கும் உலாவிக்குமான தகவற் பரிமாற்றத்தை ஒழுங்குபடுத்தப்பட்ட வடிவத்தில் கடத்த உதவுகிறது.
# பிறயன் லாறா

**பிறயன் சார்லஸ் லாறா (Brian charles Lara)** (பிறப்பு: மே 2, 1969) என்பவர் முன்னாள் மேற்கிந்தியத் தீவுகள் துடுப்பாட்ட அணியின் மட்டையாளர் ஆவார். அனைத்துக் காலத்திற்குமான சிறந்த மட்டையாளர்களில் ஒருவராகக் கருதப்படுகிறார். தேர்வுத் துடுப்பாட்டத் தரவரிசைகளில் பலசமயங்களில் முதல் இடத்தில் இருந்துள்ளார். மேலும் தேர்வுத் துடுப்பாட்டப் போட்டிகளில் பல சாதனைகளைப் புரிந்துள்ளார். குறிப்பாக முதல் தரத் துடுப்பாட்டப் போட்டிகளில் அதிக ஓட்டங்கள் எடுத்தது. மேலும் 1994 ஆம் ஆண்டில் தர்ஹாம் அணிக்கு எதிராக 501 ஓட்டங்கள் எடுத்து அவுட் ஆகாமல் இருந்தார். முதல் தரத் துடுப்பாட்டப் போட்டிகளில் ஒருவர் ஐந்து சதம் எடுப்பது அதுவே முதல் முறை. இந்தச் சாதனை இதுவரை முறியடிக்கப்படாமல் உள்ளது. 2004 ஆம் ஆண்டில் ஆன்டிகுவா குவாத்தமாலாவில் நடைபெற்ற போட்டியில் இங்கிலாந்து துடுப்பாட்ட அணிக்கு எதிராக 400 ஓட்டங்கள் எடுத்து வீழாமல் இருந்தார். இந்த ஓட்டங்களே தேர்வுத் துடுப்பாட்டப் போட்டியின் ஒரு பகுதியில் தனி நபர் ஒருவரின் அதிகபட்ச ஓட்டங்கள் ஆகும்.லாறா மட்டுமே நூறு, இருநூறு, முந்நூறு, நாநூறு, ஐந்நூறு ஆகிய ஓட்டங்களை எடுத்த ஒரே வீரர் ஆவார். தேர்வுத் துடுப்பாட்டப் போட்டிகளில் ஒர் ஓவரில் அதிக ஓட்டங்கள் எடுத்தவரும் லாறா தான். 2003 ஆம் ஆண்டில் தென்னாபிரிக்கத் துடுப்பாட்ட அணியின் ராபின் பீட்டர்சன் ஓவரில் 28 ஓட்டங்கள் எடுத்தார். அதன் பின்பு 2013 ஆம் ஆண்டில் ஜோர்ஜ் பெய்லி இந்தச் சாதனையை சமன் செய்தார்.  
1999 இல் பார்படோசுவில் ஆத்திரேலியத் துடுப்பாட்ட அணிக்கு எதிராக வீழாமல் 153 ஓட்டங்கள் எடுத்து அணியின் வெற்றிக்கு உதவினார். விசுடன் துடுப்பாட்டாளர்களின் நாட்குறிப்பு இந்தப் போட்டியை இரண்டாவது சிறந்த மட்டைச் செயல்பாடாக தரவரிசைப்படுத்தியது. 1937 ஆம் ஆண்டில் ஆஷஸ் போட்டியில் டான் பிராட்மன் 270 ஓட்டங்கள் அடித்தது முதல் இடத்தில் உள்ளது. விசுடன் துடுப்பாட்டாளர்களின் நாட்குறிப்பானது சிறந்த தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளின் சிறந்த பந்துவீச்சாளராக முத்தையா முரளிதரனை அறிவித்தது. முரளிதரன், லாறாவிற்கு பந்துவீசுவது தான் மிகச் சவாலாக இருந்ததாகக் கூறினார். 1994 மற்றும் 1995 ஆம் ஆண்டின் சிறந்த விசுடன் துடுப்பாட்டாளராக லாறா தேர்வானார். சோபர்ஸ் மற்றும் ஷேன் வோர்ன்க்கு அடுத்தபடியாக பி பி சி யின் இஓவர்சீஸ் விருது பெறும் மூன்றாவது வீரர் லாறா ஆவார்.  
நவம்பர் 27,2009 ஆம் ஆண்டிலி *ஆர்டர் ஆஃப் ஆத்திரேலியா* எனும் விருதினைப் பெற்றார். செப்டம்பர் 14, 2012 ஆம் ஆண்டில் பன்னாட்டுத் துடுப்பாட்ட அவையின் *ஹால் ஆஃப் ஃபேமாக* அறிவிக்கப்பட்டார். 2012-2013 இல் நடைபெற்ற விழாவில் கிளென் மெக்ரா மற்றும் இங்கிலாந்து பெண் துடுப்பாட்ட அணியைச் சார்ந்த சகலத் துறையர் எனித் பேக் வெல் ஆகியோருக்கும் இந்த விழாவில் *ஹால் ஆஃப் ஃபேமாக* அறிவிக்கப்பட்டனர்.  
பிறயன் லாறா *தெ பிரின்ஸ் ஆஃப் போர்ட் ஆஃப் ஸ்பெயின் அல்லது தெ பிரின்ஸ்* எனவும் அழைக்கப்பட்டார்.
# பிறயன் லாறா

## ஆரம்பகால வாழ்க்கை

பிறயன் லாறா மே 2, 1969 இல் சாண்டாகுரூஸ், டிரினிடாட் மற்றும் டொபாகோவில் பிறந்தார். இவரின் தந்தை பண்டி. லாறாவின் பெற்றோருக்கு மொத்தம் பதினொரு குழந்தைகள் உள்ளனர். இவரின் மூத்த சகோதரி ஆக்னஸ் சைரஸ் , லாறாவிற்கு ஆறு வயதாக இருக்கும் போதே ஹார்வர்டு பயிற்சிப் பள்ளியில் சேர்த்தார். இதன் மூலம் மிகச் சிறு வயதிலேயே துடுப்பாட்ட நுட்பங்களைக் கற்றார். புனித *ஜோசப் ரோமன் கத்தோலிக்க துவக்கப்பள்ளியில் ஆரம்பக்கல்வி பயின்றார். இவரின் பதினான்காம் வயதில் பாத்திமா கல்லூரியில் சேர்ந்தார்.அங்கு ஹேரி ராம்தாஸ் என்பவரின் பயிற்சியின் கீழ் சிறந்த விளையாட்டு வீரரானார்.*  
1993 ஜனவரியில் சிட்னி துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிராக தனது முதல் நூறு ஓட்டங்களை தேர்வுத் துடுப்பாட்டப் போட்டியில் எடுத்தார். இதன்மூலம் மேற்கிந்தியத் தீவுகள் துடுப்பாட்ட அணி தொடரினை 2-1 எனும் கணக்கில் வென்றது.அந்தப் போட்டியில் இவர் 277 ஓட்டங்களை எடுத்தார்.  
அதிக ஓட்டங்கள் எடுப்பதில் லாரா பல உலக சாதனைகளைப் படைத்துள்ளார். முதல் தர துடுப்பாட்டத்தில் (1994 ஆம் ஆண்டில் டர்ஹாம் துடுப்பாட்ட அணிக்கு எதிராக வார்விக்ஷயர் துடுப்பாட்ட அணி சார்பாக இவர் இருதிவரை ஆட்டமிழக்காமல் 501 ஓட்டங்களை எடுத்துள்ளார். தேர்வுத் துடுப்பாட்டப் போட்டியில் 2004 ஆம் ஆண்டில் இங்கிலாந்துத் துடுப்பாட்ட அணிக்கு எதிராக மேற்கிந்தியத் தீவுகள் அணிக்காக இறுதிவரை ஆட்டமிழக்காமல் 400 ஓட்டங்களை எடுத்துள்ளார். 427 பந்துகளில் 474 நிமிடங்களில் 501 ஓட்டங்கள் எடுத்தார். அவர் 308 ஓட்டங்களை பவுண்டரிகளில் எடுத்தார். (10 ஆறுகள் மற்றும் 62 நான்கு ஓட்டங்கள் இதில் அடங்கும்) இதில் ரோஜர் டுவோஸ் (115 - 2 வது இணைக்கு), ட்ரெவர் பென்னி (314 - 3 வது இணை), பால் ஸ்மித் (51 - 4 வது இணை) மற்றும் கீத் பைபர் (322 ஆட்டமிழக்காதது- 5 வது) ஆகியோருடன் இணைந்து இந்த ஓட்டங்களை எடுத்தார்.  
1994 ஆம் ஆண்டில் இங்கிலாந்துத் துடுப்பாட்ட அணிக்கு எதிராக 1994 ஆம் ஆண்டில் நடைபெற்ற தேர்வுத் துடுப்பாட்டப் போட்டியில் இவர் 375 ஓட்டங்கள் எடுத்து சாதனை படைத்தார். பின்னர் இது ஆத்திரேலியத் துடுப்பாட்ட வீரரான மாத்தியூ எய்டன்2003 ஆம் ஆண்டில் சிம்பாப்வே துடுப்பாட்ட அணிக்கு எதிரான போட்டியின் போது முறியடித்தார்.பின்னர் இந்தச் சாதனையினை இவர் 400 ஓட்டங்கள் எடுத்து முறியடித்தார்.
# பிறயன் லாறா

## தனிப்பட்ட வாழ்க்கை

லாராவுக்கு சிட்னி என்ற மகள் 1996 ஆம் ஆண்டில் பிறந்தார். . லாராவுக்கு பிடித்த மைதானங்களில் ஒன்றான சிட்னி கிரிக்கெட் மைதானத்தின் நினைவாக சிட்னி என பெயரிடப்பட்டது.1993 ஜனவரியில் சிட்னி துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிராக தனது முதல் நூறு ஓட்டங்களை தேர்வுத் துடுப்பாட்டப் போட்டியில் எடுத்தார். இதன்மூலம் மேற்கிந்தியத் தீவுகள் துடுப்பாட்ட அணி தொடரினை 2-1 எனும் கணக்கில் வென்றது.அந்தப் போட்டியில் இவர் 277 ஓட்டங்களை எடுத்தார்.இதன் நினைவாக தனது மகளுக்கு இந்தப் பெயரினைச் சூட்டினார்.  
லாரா முன்னாள் டர்ஹாம் கவுண்டி துடுப்பாட்ட சங்க வரவேற்பாளர் மற்றும் பிரித்தானிய உள்ளாடை மாதிரி அழகியான லின்சி வார்டுடன் உறவு நிலைப் பொருத்ததில் ஈடுபட்டார். அவரது தந்தை மாரடைப்பால் 1989 இல் இறந்தார், அவரது தாயார் புற்றுநோயால் 2002 இல் இறந்தார். 2009 ஆம் ஆண்டில், லாரா மேற்கு இந்திய மற்றும் ஆஸ்திரேலிய கிரிக்கெட்டுக்கான சேவைகளுக்காக ஆர்டர் ஆஃப் ஆஸ்திரேலியாவின் (AM) கவுரவ உறுப்பினராக நியமிக்கப்பட்டார். டிரினிடாட் மற்றும் டொபாகோவில் 2017 ஆம் ஆண்டில் திறக்கப்பட்ட அரங்கத்திற்கு இவரது நினைவாக பிரையன் லாரா அரங்கம் எனப் பெயரிடப்பட்டது.
# பப்புவா நியூ கினி

**பப்புவா நியூ கினி** அல்லது அதன் முழுப்பெயராக பப்புவா நியூ கினி சுதந்திர நாடு (*Independent State of Papua New Guinea*) என அழைக்கப்படும் இந்நாடு ஓசானியாவிலுள்ள (பெருங்கடலிட நாடுகளில் உள்ள) நியூகினித்தீவின் கிழக்கு அரைவாசியையும் (மேற்கு அரைவாசி இந்தோனேசியாவின் ஆளுகைக்குட்பட்ட மேற்கு பப்புவா மற்றும் இரியன் ஜெயா மாகாணங்களைக் கொண்டது) மற்றும் பல தீவுகளையும் கொண்டது.  
19 ஆம் நூற்றாண்டின் ஆரம்பத்திலிருந்து மெலனேசியா என அழைக்கப்படும் பசுபிக் பெருங்கடல் தென்மேற்குப் பகுதியில் இந்நாடு அமைந்துள்ளது. இந்நாட்டின் மிகச்சிறிய எண்ணிக்கையிலுள்ள நகரங்களிலொன்றான போர்ட் மோர்ஸ்பி இதன் தலைநகராகும். இந்நாட்டின் முடிக்குரிய அரசராக மூன்றாம் சார்லசும், ஆளுநராக பாப் தாடேவும், பிரதம மந்திரியாக ஜேம்ஸ் மராபும் உள்ளனர்.
# பப்புவா நியூ கினி

## மக்கட்பரம்பல்

உலகிலுள்ள மிகவும் பன்முகத்தன்மையுடைய நாடுகளில் இந்நாடும் ஒன்றாகும். மக்கள் தொகை 5 மில்லியனே உள்ள இந்நாட்டில் 850 இற்கும் மேற்பட்ட ஆதிக்குடிவாசிகளின் மொழிகளும் குறைந்தது அதே எண்ணிக்கையுடைய பழங்குடிக் குழுக்களும் பரம்பியுள்ளன. இந்நாடு அதிகமாக கிராமங்களைக் கொண்டது. 18 சதவீதமான மக்களே நகர்ப்புறத்தில் வசிக்கின்றனர். பெரும்பாலான மக்கள் பாரம்பரிய சமுதாயத்திலேயே வாழ்வதுடன் அன்றாட உணவுத் தேவைக்கு மட்டுமே விவசாயத்தில் ஈடுபடுகிறார்கள். இப்பாரம்பரிய சமுதாயங்களுக்கும் அவற்றின் சந்ததிகளுக்கும் இந்நாட்டின் சட்டங்களினால் போதிய பாதுகாப்பு வழங்கப்பட்டுள்ளன.
# பப்புவா நியூ கினி

## புவியியல் அமைப்பு

இந்நாட்டின் புவியியலும் மிகவும் பரந்த பன்முகத்தன்மை கொண்டது. நடுவே மலைகளும் உயர்நிலங்களையும் தாழ்நிலங்களில் அடர்த்தியான மழைக்காடுகளையும் கொண்ட இந்நாட்டின் தரைத்தோற்ற அமைப்பு போக்குவரத்துக் கட்டுமானங்களை வளர்த்தெடுக்க மிகவும் சவாலாக விளங்குகிறது. சில இடங்களுக்கு விமானம்(வானூர்தி) மூலம் மட்டுமே போய்வர முடியும். 1888 இல் இருந்து மூன்று வேற்று நாட்டவர்களின் ஆளுகைக்குட்பட்ட பின்னர் 1975 ஆம் ஆண்டு பப்புவா நியூ கினி அவுஸ்திரேலியாவிடமிருந்து சுதந்திரம் (முழு விடுதலை) பெற்றுக்கொண்டது.
# பப்புவா நியூ கினி

## இதனையும் காண்க

- மேற்கு பப்புவா, இந்தோனேசியாவின் மாகாணம்
# கர்த்தூம்

**கர்த்தூம்** சூடான் நாட்டின் தலைநகரமும் கார்த்தௌம் மாநிலத்தின் தலைநகரமும் ஆகும். இது
உகாண்டாவில் இருந்து வடக்கு நோக்கிப் பாயும் வெள்ளை நைல் மற்றும் எத்தியோப்பியாவில் இருந்து மேற்கு நோக்கிப் பாயும் நீல நைல் ஆகிய ஆறுகள் இணையும் இடத்தில் இருக்கிறது. இந்தத இரு நைல்களின் இணைவு *மோக்ரான்* எனப்படுகிறது. இவ்விரு ஆறுகள் இணைந்து உருவாகும் நைல் ஆறானது வடக்கு நோக்கி எகிப்து வழியாகப் பாய்ந்து நடுநிலக் கடலில் இணைகிறது.  
இங்கு பத்து இலட்சத்திற்கும் அதிகமான மக்கள் வசிக்கின்றனர். இதுவே சூடான் நாட்டின் இரண்டாவது மக்கள் தொகை மிகுந்த நகரம் ஆகும்.
# தாமேயாக்குமை

**தாமேயாக்குமை** (*autovivification*) பெர்ள் நிரலாக்க மொழியின் இயங்குநிலையில் (dynamic) தரவுக் கட்டமைப்புகளை (data structures) உயிர்ப்பிக்க அனுமதிக்கும் ஒரு தனிச்சிறப்புப்பெற்ற வசதியாகும். ஒரு நிரலாக்கத்தில் அதுவரை வரையறுக்கப்படாத ஒரு மாறியை மேற்கோளாகக்கருதி அணுகமுயன்றால் தாமாகவே ஒரு மேற்கோள் வகை இனங்காட்டி (*reference type variable*) உருவாகி அதற்கு நினைவகத்தில் பதிவிடமும் ஒதுக்கப்படும் வசதியையே தாமாகவுயிர்ப்பித்தல் என்கிறார்கள். அதாவது, இல்லாதவோர் இயைபுத் தொகுப்புத் தரவினத்தின் (*associative array*) உறுப்பையோ அல்லது நினைவடுக்குத் தரவினத்தின் உறுப்பையோ அணுக முற்படும்போது முறையே அவ்வியைபுத் தொகுப்பு அல்லது நினைவடுக்கு உருவாக்கப்பட்டு அணுகப்பட்ட உறுப்புடன் நினைவடுக்கில் அவ்வுறுப்பின் குறியெண் (*index*) வரையிலான அனைத்து உறுப்புக்களும் உருவாக்கப்பட்டுவிடுகின்றன.  
இது பிற உயர்நிலை நிரல்மொழிகளான பைத்தான், பிஹெச்பி, ரூபி, ஜாவாசுகிரிப்டு தவிர சி நிரலாக்க மொழியைத் தழுவிய பிற மொழிகளிலும் இல்லாத ஒரு சிறப்பு வசதியாகும். இருப்பினும் அண்மையில் இவ்வசதியைப் போலவே பெர்ளுக்குப் பிற்பாடு வந்த ரூபியிலும் கொண்டுவரமுடியும் எனக் கூறப்படுகிறது.
# தாமேயாக்குமை

## எடுத்துக்காட்டு

பின்வரும் பெர்ள் நிரலின்மூலம் தாமேயாக்குமையின் விளைவைக்காணலாம்.
<syntaxhighlight lang="Perl">
use Data::Printer;
use YAML;
use strict;
my %lineage;
$lineage{"விலங்குகள்"}
{"முதுகுநாணிகள்"}
{"முதுகெலும்பிகள்"}{"ஊர்வன"}
{"ஆப்புப்பல்வரிசையமைப்பிகள்"
}{"ஆப்புப்பல்வரிசைவகையி"}
{"ஆப்புப்பல்வரிசையின"}[0] =
"பிடரிக்கோடன்";
$lineage{"விலங்குகள்"}
{"முதுகுநாணிகள்"}
{"முதுகெலும்பிகள்"}{"ஊர்வன"}
{"செதிலுடைய ஊர்வன"}
{" பேரோந்திவகையி"}
{"அமெரிக்கப் பேரோந்தி"} = [
"ஆண்ட்டிலியப் பேரோந்தி",
"பச்சைப் பேரோந்தி"
];
p %lineage;
print Dump( \%lineage );
</syntaxhighlight>  
%lineage என்ற மாறியின் உள்ளமைப்பு கீழ்க்காணுமாறு இருக்கும்.  
<syntaxhighlight lang="Perl">
{
விலங்குகள் {
முதுகுநாணிகள் {
முதுகெலும்பிகள் {
ஊர்வன {
ஆப்புப்பல்வரிசையமைப்பிகள் {
ஆப்புப்பல்வரிசைவகையி {
ஆப்புப்பல்வரிசையின [
[0] "பிடரிக்கோடன்"
]
}
},
'செதிலுடைய ஊர்வன' {
' பேரோந்திவகையி' {
'அமெரிக்கப் பேரோந்தி' [
[0] "ஆண்ட்டிலியப் பேரோந்தி",
[1] "பச்சைப் பேரோந்தி"
]
}
}
}
}
}
}
}
</syntaxhighlight>  
அந்தப்படிநிலையின் எளிதில்படிக்கக்கூடிய YAML வடிவம்.
<pre>
விலங்குகள்:
முதுகுநாணிகள்:
முதுகெலும்பிகள்:
ஊர்வன:
ஆப்புப்பல்வரிசையமைப்பிகள்:
ஆப்புப்பல்வரிசைவகையி:
ஆப்புப்பல்வரிசையின:
- பிடரிக்கோடன்
'செதிலுடைய ஊர்வன':
' பேரோந்திவகையி':
அமெரிக்கப் பேரோந்தி:
- ஆண்ட்டிலியப் பேரோந்தி
- பச்சைப் பேரோந்தி
</pre>
# டான் பிராட்மன்

**சர் டொனால்ட் ஜார்ஜ் பிராட்மன்** (***Sir Donald** **George "Don" Bradman*** 27 ஆகத்து 1908 – 25 பிப்ரவரி 2001) **தெ டான்** எனவும் அழைக்கப்படும் ஆத்திரேலியத் துடுப்பாட்ட அணியின் முன்னாள் மட்டையாளர் ஆவார். துடுப்பாட்ட வரலாற்றிலேயே மிகச்சிறந்த மட்டையாளர் என்று பெரும்பாலோரால் ஏற்றுக்கொள்ளப்படுபவர். பிராட்மனின் தேர்வுத் துடுப்பாட்ட 99.94 என்பது புள்ளிவிவரப்படி, முக்கிய விளையாட்டுகள் அனைத்திலும் உயரிய சாதனையாகக் கருதப்படுகிறது.  
துவக்கத்தில் பிராட்மன் அச்சுப்பொறி உருண்டை மற்றும் குச்சம் வைத்து விளையாடியதாக ஆத்திரேலியாவில் கதைகள் உண்டு. இவர் இரண்டே ஆண்டுகளில் புல் தரை துடுப்பாட்டத்திலிருந்து ஆத்திரேலிய அணியின் தேர்வுத் துடுப்பாட்ட அணியில் சேர்ந்தார். தனது இருபத்தி இரண்டாம் பிறந்த நாளுக்கு முன்பாக இவர் பல சாதனைகளை நிகழ்த்தினார் குறிப்பாக அதிக ஓட்டங்கள் எடுப்பதில். இவரின் பல சாதனைகள் இன்றுவரை முறியடிக்கப்படாமல் உள்ளது. பெரும் பொருளியல் வீழ்ச்சி காலத்தில் ஆத்திரேலிய விளையாட்டு உலகத்தின் இலட்சிய மனிதராகப் பார்க்கப்பட்டார்.  
இவரின் இருபது ஆண்டுகால துடுப்பாட்ட வரலாற்றில் நிலையான ஓட்டங்களை எடுத்துள்ளார். இதனைப் பற்றி ஆத்திரேலியத் துடுப்பாட்ட அணியின் முன்னாள் அணித் தலைவர் பில் உட்ஃபுல் என்பவர் கூறுகையில் பிராட்மன் மூன்று ஆத்திரேலிய விரர்களுக்குச் சமம் என இவரைப் பாராட்டியுள்ளார்.  
இவரின் ஓய்விற்குப் பிறகும் கூட முப்பது ஆண்டு காலங்கள் நிர்வாக இயக்குநர், தெரிந்தெடுப்பி, எழுத்தாளராக இருந்தார். இவர் தேர்வுத் துடுப்பாட்டப் போட்டிகளில் இருந்து ஓய்வு பெற்ற ஐம்பது ஆண்டுகள் கழித்து 2001 ஆம் ஆண்டில் ஆத்திரேலியாவின் இருபத்தி ஐந்தாவது பிரதமரான ஜோன் ஹவார்ட் ஆஸ்திரேலியாவில் வாழ்பவர்களில் மிகச்சிறந்தவர் என பிராட்மனைப் பாராட்டினார்.  
இவரின் சாதனைகளைப் பாராட்டும் விதமாக இவர் வாழ்ந்த காலகத்திலேயே இவரின் உருவப்படம் பொறித்த நாணயம்,வில்லை , அருங்காட்சியகம் ஆகியவை ஏற்படுத்தப்பட்டது. மேலும் இவர் பிறந்து நூறாண்டுகள் ஆனதையொட்டி ஆகஸ்டு 27, 2008 ஆம் ஆண்டில் ஆஸ்திரேலிய ராயல் மின்ட்டானது பிராட்மனின் உருவம் பொறித்த $5 மதிப்புள்ள தங்க நாணயத்தை வெளியிட்டது. 2009 இல் பன்னாட்டுத் துடுப்பாட்ட அவை ஹால் ஆஃப் ஃபேமாக (புகழ் பெற்ற மனிதராக) அறிவித்தது.
# டான் பிராட்மன்

## ஆரம்பகால வாழ்க்கை

டொனால்டு ஜார்ஜ் பிராட்மன் ஆகஸ்டு 27, 1908 இல் நியூ சவுத் வேல்ஸ், ஆத்திரேலியாவில் பிறந்தார். இவரின் தந்தை ஜார்ஜ், தாய் எமிலி ஆவார். இவருக்கு விக்டர் எனும் சகோதரனும் இஸ்லத், லிலியன் மற்றும் எலிசபெத் மேஎனும் மூன்று சகோதரிகள் உள்ளனர். பிராட்மனின் பெற்றோர் ஸ்டாகின்பின்கலுக்கு அருகிலுள்ள யோ யோ எனும் சிறிய கிராமத்தில் வாழ்ந்து வந்தனர். பிராட்மன் பிறந்த வீடு தற்போது அருங்காட்சியகமாக உள்ளது. பின் இவரது பெற்றோர் நியூ சவுத் வேல்சிலுள்ள பவ்ராலுக்கு குடியேறினர். இந்த இடமானது எமிலியின் குடும்பத்தினர் மற்றும் நண்பர்கள் இருக்கும் பகுதிக்கு அருகில் இருந்தது.
# டான் பிராட்மன்

## துடுப்பாட்ட வாழ்க்கை

டொனால்ட் பிராட்மனின் தேர்வுத் துடுப்பாட்ட ஓட்டங்களின் சராசரி 99.94. இருபது தேர்வுத் துடுப்பாட்டப் போட்டிகளுக்கு மேல் விளையாடிய எந்த ஒரு வீரருக்கும் சராசரி 61க்கு மேல் இருந்ததில்லை. பிராட்மன் 29 முறை நூறு (துடுப்பாட்டம்) 12 முறை இரட்டை நூறு (துடுப்பாட்டம்)<nowiki/>எடுத்துள்ளார். தனது கடைசித் தேர்வுத் துடுப்பாட்டப் போட்டியில் ஓட்டங்கள் எதுவும் எடுக்காமல் சுழியில் 'ஏரிக் ஹோல்லிச் பந்து வீச்சில் ஆட்டம் இழந்தார். தனது கடைசி தேர்வுத் துடுப்பாட்டப் போட்டியில் நான்கு ஓட்டங்கள் எடுத்திருந்தால் பிராட்மனின் சராசரி 100ஆக இருந்திருக்கும்.  
ஸ்டீவ் வா, முத்தையா முரளிதரனைப் பந்து வீச்சின் பிராட்மன் என வர்ணித்துள்ளார்.  
பத்து முதல் தரத் துடுப்பாட்டப் போட்டிகளில் விளையாடிய இவரை சக வீரர்கள் *"பிரடிள்ஸ் " எனும்* புனைபெயர் கொண்டு அழைத்தனர். இவரின் முதல் தேர்வுத் துடுப்பாட்டப் போட்டியில் இவர் சற்று மோசமான நிகழ்வுகளைச் சந்திக்க நேர்ந்தது. அதில் இருந்து சில விடயங்களைக் கற்றுக் கொண்டார். ஸ்டிக்கி விக்கெட் மூலம் ஆத்திரேலிய அணி இரண்டாவது ஆட்டப் பகுதியில் 66 ஓட்டங்களில் ஆட்டமிழந்தது. இதன்மூலம் 675 ஓட்டங்களில் தோல்வியடைந்தது. தற்போது வரை இதுவே மிக மோசமான தோல்வியாக உள்ளது. அடுத்த போட்டியில் 18 மற்றும் 1 ஓட்டங்களில் ஆட்டமிழந்ததால் தேர்வாளர்கள் இவரை பன்னிரண்டாவது வீரராக இரண்டாவது போட்டிக்குத் தேர்வு செய்தனர். ஆத்திரேலிய அணியின் பில் போன்ஸ் ஃபோர்ட் காயம் காரணமாக வெளியேறியதால் பிராட்மன் களத் தடுப்பாளராக விளையாடினார். அப்போது இங்கிலாந்து அணி 636 ஓட்டங்கள் எடுத்திருந்தது. முதல் போட்டியில் அந்த அணி 863 ஓட்டங்கள் எடுத்தது. மூன்றாவது தேர்வுத் துடுப்பாட்டப் போட்டியில் இவர் 79 மற்றும் 112 ஓட்டங்கள் எடுத்தார். இதன்மூலம் மெல்போர்ன் துடுப்பாட்ட மைதானத்தில் மிக இளம் வயதில் நூறுகள் அடித்த வீரர் எனும் சாதனை படைத்தார். இருந்த போதிலும் அந்தப் போட்டியில் ஆத்திரேலிய அணி தோல்வியடைந்தது. நான்காவது போட்டியிலும் தோல்வியடைந்தது. அந்தப் போட்டியில் இவர் 58 ஓட்டங்கள் எடுத்து *ரன் அவுட் ஆனார்.* ஆனால் 12 ஓட்டங்களில் அந்தப் போட்டியில் தோல்வியடைந்தது. அந்த ஒரு போட்டியில் மட்டுமே இவர் ரன் அவுட் ஆனார்.  
ஆனால் ஐந்தாவது மற்றும் இறுதிப் போட்டியில் ஆத்திரேலிய அணி சிறப்பாக விளையாடி வெற்றி பெற்றது. அந்தப் போட்டியில் பிராட்மன் 123 ஓட்டங்கள் எடுத்தார் மேலும் இரண்டாவது போட்டியில் ஓர் இலக்கினையும் கைப்பற்றினார். அந்தப்போட்டியில் ஆத்திரேலியாவின் தலைவராக இருந்த ஜாக் ரைடர் வெற்றிக்கான ஓட்டத்தினை அடித்தார். அந்தத் தொடரில் பிராட்மன் 1,690 ஓட்டங்களை 93.88 எனும் சராசரியோடு எடுத்திருந்தார். சிட்னி தூட்ப்பாட்ட அரங்கில் விக்டோரியா துடுப்பாட்ட அணிக்கு எதிரான போட்டியில் 340 ஓட்டங்கள் எடுத்து இருதி வரை ஆட்டமிழக்காமல் இருந்தார். 1929-30 ஆம் ஆண்டுகளில் நடைபெற்ற போட்டிகளில் இவரின் துடுப்பாட்ட சராசரி 113.28 ஆக இருந்தது. 415 நிமிடங்களில் இவர் சாதனை படைத்தார்.
# டான் பிராட்மன்

## 1930 இங்கிலாந்துச் சுற்றுப் பயணம்

1930ஆம் ஆண்டில் நடைபெற்ற இங்கிலாந்துக்கு எதிரான ஆஷஸ் துடுப்பாட்டத் தொடருக்கு இவர் தேர்வானர். வோர்செஸ்டரில் நடைபெற்ற பயிற்சிப் போட்டியில் பிராட்மன் 236 ஓட்டங்கள் எடுத்தார். அந்த ஆண்டின் மே மாத இறுதியில் அவர் 1,000 ஓட்டங்களை முதல் தரத் துடுப்பாட்டப் போட்டிகளில் எடுத்தார். இந்தச் சாதனையைப் புரிந்த முதல் ஆத்திரேலிய வீர மற்றும் சர்வதேச அளவில் ஐந்தாவது வீரர் இவர் ஆவார். பின் முதலாவது தேர்வுத் துடுப்பாட்டப் போட்டியின் இரண்டாவது ஆட்டப் பகுதியில் 131 ஓட்டங்களை எடுத்தார். ஆனால் இந்தப் போட்டியில் இங்கிலாந்து அணி வெற்றி பெற்றது. இரண்டாவது போட்டியில் சிறப்பான ஆடத்தினை வெளிப்படுத்தி 254 ஓட்டங்கள் எடுத்து அணியின் வெற்றிக்கு உதவினார்.
# டான் பிராட்மன்

## புள்ளிவிவர சுருக்கம்

### தேர்வுத் துடுப்பாட்டம்

செயல்பாடுகளைக் குறிக்கிறது. இதில் உள்ள சிவப்பு கோடுகள் அவ்ர் விளையாடிய போட்டிகளையும், நீல கோடுகள் இவர் கடைசியாக விளையாடிய பத்துப் போட்டிகளின் சராசரியைக் குறிக்கிறது. நீலப் புள்ளிகள் அவர் இறுதி வரை ஆட்டமிழகாத போட்டிகளைக் குறிக்கிறது]]
| எதிரணி | போட்டிகள் | ஓட்டங்கள் | சராசரி | அதிக ஓட்டங்கள் | 100 / 50 | ஓட்டங்கள் | இலக்குகள் | சராசரி | சிறந்தது |
| --- | --- | --- | --- | --- | --- | --- | --- | --- | --- |
# டான் பிராட்மன்

## சாதனைகள்

- டெஸ்ட் போட்டிகள் - 52
- இன்னிங்ஸ் - 80
- ஓட்டங்கள் - 6996
- சராசரி - 99.94
# தேவநேயப் பாவாணர்

**தேவநேயப் பாவாணர்** (*Devaneya Pavanar*; 7 பெப்ரவரி 1902 – 15 சனவரி 1981) ஒரு தமிழ்நாட்டுத் தமிழறிஞரும், சொல்லாராய்ச்சி வல்லுநருமாவார். இவர் 40-இற்கும் மேலான மொழிகளின் சொல்லியல்புகளைக் கற்று சொல்லாராய்ச்சிகள் செய்துள்ளார். மறைமலை அடிகளார் வழியில் நின்று தனித்தமிழ் இயக்கத்திற்காக உழைத்தார். இவரது தமிழறிவும் பன்மொழியியல் அறிவும் கருதி, இவரின் மாணக்கரும் தமிழ்த்தேசியத்தந்தையுமாகிய பாவலரேறு பெருஞ்சித்திரனார் இவருக்கு "*மொழிஞாயிறு தேவநேயப் பாவாணர்*" எனப் பெயர்சூட்டினார்.  
"தமிழ், உலக மொழிகளில் மூத்ததும், மிகத்தொன்மையான காலத்திலேயே செம்மையான மொழியாக வடிவம் பெற்றது எனவும்; திராவிடத்திற்குத் தாயாகவும், ஆரியத்திற்கு மூலமாகவும் விளங்கிய மொழி"யென வழக்காடியவர். "கிரேக்கம், இலத்தீன், சமசுகிருதம் உள்ளிட்டவற்றுக்குத் தன் சொற்கள் பலவற்றை அளித்தது" என்று நிறுவியவர் பாவாணர் ஆவார். தமிழின் வேர்ச்சொல் வளத்தையும் செழுமையையும் சுட்டிக்காட்டி, அதன் வளர்ச்சிக்கான வழியையும் அவரின் நூல்களின் வழி உலகிற்கு எடுத்து இயம்பினார்.
# தேவநேயப் பாவாணர்

## தொடக்க வாழ்க்கை

தேவநேயரின் தந்தை ஞானமுத்துவின் பெற்றோர் வள்ளியம்மாள் - முத்துசாமி ( தஞ்சாவூர் மாவட்டம் நீடாமங்கலத்தை சேர்ந்தவர்). இருவரையும் தோக்கசு (Stokes) என்ற கிறித்தவ சமயக் குரு கிறித்துவர்களாக்கித் தன் மாளிகைக் காவலர்களாகப் பணியமர்த்தினார். ஞானமுத்துவையும் எடுத்து வளர்த்தார்.  
ஞானமுத்து பின்னாளில் பரிபூரணம் என்பாரை மணந்தார். இன்றைய தென்காசி மாவட்டத்தில் உள்ள கோமதிமுத்துபுரம் என்ற சிற்றூரில் வாழ்ந்த இவ்விணையருக்குப் பத்தாவது மகவாகவும் நான்காவது மகனாகவும் 7 பிப்ரவரி 1902 (வெள்ளிக்கிழமை) அன்று மாலை 6 மணியளவில் பிறந்தார் தேவநேயர்.  
1906-இல் ஞானமுத்துவும் பரிபூரணமும் அடுத்தடுத்து இயற்கை எய்தினர். வட ஆர்க்காடு மாவட்டம், ஆம்பூரில் மூத்த தமக்கையான பாக்கியத்தாயின் பேணலில் வளர்ந்தார் தேவநேயர். இவர்களுக்கு யங் என்ற பிரித்தானிய அலுவலர் பொருளுதவி செய்தார்.
# தேவநேயப் பாவாணர்

## கல்வி

யங் தாளாளராக இருந்த உயர்தரப்பள்ளியில் (இராமநாதபுரம் மாவட்டம் முறம்பு என்னும் சீயோன் மலையில் உள்ளது) தேவநேயர் தொடக்கக் கல்வி பயின்றார். பின்னர் 1912 வாக்கில் சோழபுரம் விடையூழியப் பள்ளியில் தொடக்கக் கல்வியும், ஆம்பூரில் உள்ள மிசௌரி உலூத்தரன் விடையூழிய (M.E.L.M.) நடுநிலைப் பள்ளியில், எட்டாம் வகுப்பு வரையும் பயின்றார்.  
1916-இல் பாளையங்கோட்டைத் திருச்சபை விடையூழியக் கழக உயர்நிலைப்பள்ளியில் (C.M.S.) சேர்ந்து IV, V, VI ஆம் படிவங்களில் (இந்நாளில் 9, 10, 11 ஆகிய வகுப்புகள்) பயின்றார்.  
1924- மதுரைத் தமிழ்ச்சங்கப் பண்டிதத்தேர்வில் அவ்வாண்டு தேர்ச்சி பெற்ற ஒரேயொருவர் தேவநேயர் என்ற சிறப்பும் பெற்றார். 'ஞா.தேவநேசக் கவிவாணன், மிசன் உயர்தரப் பாடசாலை, ஆம்பூர்,வடார்க்காடு சில்லா <small>(மாவட்டம்)</small>' என்பது தேர்ச்சிக் குறிப்பு (செந்தமிழ் தொகுதி 22).  
1926 - இல் திருநெல்வேலி தென்னிந்திய தமிழ்ச்சங்கத் தனித்தமிழ்ப் புலவர் தேர்வில் அவ்வாண்டு தேர்ச்சியடைந்த ஒரேயொருவர் தேவநேயரே. (செந்.செல்.4:336); அதே ஆண்டில் சென்னைப் பல்கலைக்கழக வித்துவான், கீ.க. தேர்வு (B.O.L) என்னும் இளநிலைத் தேர்விலும் வெற்றி பெற்றார்.  
1952-இல் தமிழ் முதுகலை பட்டம் (M.A.) பெற்றார்.
# தேவநேயப் பாவாணர்

## ஆசிரியப்பணி

1919-இல் தாம் பயின்ற சீயோன் மலை உயர்தரப்பள்ளியிலேயே முதல் படிவ (ஆறாம் வகுப்பு) ஆசிரியராக இரண்டு ஆண்டுகள் பணியாற்றினார். 1921-இல் ஆம்பூர் உயர்நிலைப்பள்ளியில் உதவித் தமிழாசிரியராகப் பணிவுயர்வு பெற்று அங்கு மூன்றாண்டுகள் பணியாற்றினார்.  
1924-இல் சென்னை சென்ற தேவநேயர், பிரம்பூர் கலவல கண்ணன் செட்டி உயர்நிலைப்பள்ளியில் ஓராண்டு பணியாற்றினார். 1925-இல் சென்னை, திருவல்லிக்கேணி கெல்லற்று உயர்நிலைப்பள்ளியில் பணியாற்றினார்  
1926 - சென்னை, தாம்பரம் கிறித்தவ உயர்நிலைப்பள்ளியில் ஆசிரியராகச் சேர்ந்தார். 1929-இல் மன்னார்குடி பின்லே கல்லூரி உயர்நிலைப்பள்ளியில் ஆறாண்டுகள் பணிபுரிந்தார். இக்காலகட்டத்தில், இராசகோபாலர் என்பவரிடம் முறையாக இசை பயின்றார்.  
திருச்சி பிசப் ஈபர் உயர்நிலைப்பள்ளியில் ஒன்பது ஆண்டுகள் (1934-1943) பணிசெய்தார். அதன்பின் சென்னை முத்தியாலுப்பேட்டை உயர்நிலைப்பள்ளியில் ஓராண்டு (1943-44) பணியாற்றினார்.  
சேலம் நகராண்மைக் கல்லூரியில் (இப்போதைய சேலம் அரசினர் கலைக் கல்லூரி) தலைமைத் தமிழ்ப் பேராசிரியராக 1944 முதல் 1956 வரை பணியாற்றினார். 12 சூலை 1956 தொடங்கி ஐந்தாண்டுகள் அண்ணாமலைப் பல்கலைக்கழகத்தில் திரவிட மொழியாராய்ச்சித் துறை ஆலோசகராகப் பணியாற்றினார். அதன்பின் 24 செப்டம்பர் 1961 தொடங்கி சில ஆண்டுகள் காட்டுப்பாடியில் வாழ்ந்தார்.
# தேவநேயப் பாவாணர்

## தமிழ்ப்பணி

1931-இல் பாவாணரின் 'மொழியாராய்ச்சி' - ஒப்பியன் மொழி நூல்' என்னும் மொழியாய்வுக் கட்டுரை செந்தமிழ்ச் செல்வி இதழில் வெளிவந்தது.  
1935 - இல் "திரவிட மரபு தோன்றிய இடம் குமரி நாடே"என்னும் தலைப்பில் கீ.க.மு.(M.O.L.) பட்டத்திற்காகப் பாவாணர் இயற்றிய இடுநூல் சென்னைப் பல்கலைக்கழகத்தில் ஒப்படைக்கப்பட்டது. மறு ஆண்டில் அந்நூல் பல்கலைக்கழகத்தால் தள்ளப்பட்டதைத் தொடர்ந்து 'இனி எனது நூல்களையெல்லாம் ஒவ்வொன்றாக வெளியிடுவேன்' என உறுதிகொண்டார்.  
21 அக்டோபர் 1943 அன்று முதல் தமிழ் உணர்ச்சி மாநாட்டில் பங்கேற்றார்.  
6 அக்டோபர் 1968 அன்று உலகத் தமிழ்க் கழகம் (உ.த.க.) என்ற அமைப்பைத் திருச்சிராப்பள்ளியில் தோற்றுவித்தார். இவ்வமைப்பின் முதலாண்டு விழா, 1969-இல் பறம்புக்குடியில் திசம்பர் 28, 29 ஆகிய நாட்களில் நடைபெற்றது. இரண்டாமாண்டு விழா, மதுரையில் 9 சனவரி 1971 அன்று நடைபெற்றது.  
1964-இல் தென்மொழி இதழின் பாவாணர் பொருட்கொடைத் திட்டம் தொடங்கியது.  
12 பிப்ரவரி 1971 அன்று தென்மொழி இதழின் பாவாணர் அகரமுதலித் திட்டம் தொடங்கியது.  
31 திசம்பர் 1972 அன்று தஞ்சாவூரில் 'தமிழன் பிறந்தகம் குமரிநாடே' என்னும் தீர்மானிப்பு மாநாட்டில் பங்கேற்றார்.  
8 மே 1974 அன்று செந்தமிழ்ச் சொற்பிறப்பியல் அகரமுதலித் திட்ட இயக்குநராக அமர்த்தப்பெற்றார்.
# தேவநேயப் பாவாணர்

## படைப்புகள்

| 1925 | சிறுவர் பாடல் திரட்டு | கதை, விளையாட்டு கைவேலை
(29 பாடல்கள்) |
| --- | --- | --- |
| மருத நிலப் பாடல் |  |  |
| 1932 | கிறித்துவக் கீர்த்தனைகள் |  |
| 1936 | *கட்டுரை வரைவியல்* |  |
| 1937 | *கட்டாய இந்திக் கல்விக் கண்டனம்* | இசைநூல்
(இசைப்பாடல்கள்- 35 ) |
| செந்தமிழ்க் காஞ்சி |  |  |
| *கட்டுரைக் கசடறை என்னும் வியாச விளக்கம்* |  |  |
| 1939
(&1952) | *இடைத்தரக் கட்டுரை இலக்கணம்* |  |
| 1940 | *ஒப்பியன்மொழி நூல்* |  |
| *இயற்றமிழ் இலக்கணம்* |  |  |
| *தமிழன் எப்படிக் கெட்டான்* |  |  |
| 1941 | *தமிழர் சரித்திரச் சுருக்கம்* |  |
| 1943 | *சுட்டு விளக்கம் அல்லது*
*அடிப்படை வேர்ச்சொல் ஐந்து* |  |
| 1944
(&1956) | *திராவிடத்தாய்*
(''முன்னுரை, மலையாளம், கன்னடம், துளு, முடிவு
ஆகிய பகுதி உடையது) |  |
| 1946 | *தொல்#. எழுத்து - குறிப்புரை* |  |
| 1949 | *தொல்#. சொல் - குறிப்புரை* |  |
| *சொல்லாராய்ச்சிக் கட்டுரைகள்* |  |  |
| 1950 | *உயர்தரக் கட்டுரை இலக்கணம்* |  |
| 1951 | *உயர்தரக் கட்டுரை இலக்கணம்*
(இரண்டாம் பகுதி) |  |
| 1952 | *பழந்தமிழராட்சி* |  |
| 1953 | *முதல்தாய்மொழி அல்லது தமிழாக்கவிளக்கம்*
(குறிப்பொலிக் காண்டம்,  
சுட்டெலிக் காண்டம் என இரு பகுதிகள் கொண்டது) |  |
| 1954 | *தமிழ்நாட்டு விளையாட்டுக்கள்* |  |
| 1955 | A critical survey of the Madras University Tamil Lexicon |  |
| 1956 | *தமிழர் திருமணம்* |  |
| 1961 | *சென்னை பல்கலைக் கழகத் தமிழகராதியின் சீர்கேடு*(மொழிபெயர்ப்பு) |  |
| 1966 | *இசைத்தமிழ்க் கலம்பகம்* | இசைநூல்
(இசைப்பாடல்கள்- 303) |
| *பண்டைத் தமிழ் நாகரிகமும் பண்பாடும்* |  |  |
| *The Primary Classical Language of the World* |  |  |
| 1967 | The Language Problem Of Tamilnadu and its Logical Solution:
The Lemurian Language and its Ramifications | தமிழ்மண் பதிப்பகம் |
| *தமிழ் வரலாறு* |  |  |
| *வடமொழி வரலாறு* |  |  |
| 1968 | *வண்ணணை மொழி நூலின் வழுவியல்* |  |
| *இந்தியால் தமிழ் எவ்வாறு கெடும்* |  |  |
| 1969 | *இசையரங்கு இன்னிசைக் கோவை* | இசைநூல்
(இசைப்பாடல்கள்- 34) |
| *திருக்குறள் தமிழ் மரபுரை* |  |  |
| 1972 | *தமிழர் வரலாறு* |  |
| *தமிழர் மதம்* |  |  |
| 1973 | *வேர்ச்சொற் கட்டுரைகள்* | சைவ சித்தாந்த நூற்பதிப்புக் கழகம் |
| 1977 | *தமிழின் தலைமை நாட்டும் தனிச்சொற்கள்* | செந்தமிழ்ச் செல்வி இதழில்
வந்த கட்டுரைகளின் தொகுப்பு |
| 1978 | *மண்ணில்விண் அல்லது வள்ளுவர் கூட்டுடமை* |  |
| 1979 | *தமிழ் இலக்கிய வரலாறு* |  |
| 1980 | *The Lemurian Language and its Ramifications* (சுருக்கம்) |  |
| 1981 (?) | *கிறித்தவக் கீர்த்தனம்* | 25 இயற்பாக்கள்,
50 இசைப்பாக்கள் |
| 1984 | *கடிதம் எழுதுவது எப்படி?* |  |
| *The Lemurian Language and its Ramifications* |  |  |
| 1985 | *செந்தமிழ்ச் சொற்பிறப்பியல் பேரகரமுதலி*
- முதன் மடலம்- முதற்பாகம் |  |
| 1988 | *என் அண்ணாமலை நகர் வாழ்க்கை*
(பதிப்பாசிரியர் பேரா. கு.பூங்காவனம்) |  |
| ? | *கட்டுரை எழுதுவது எப்படி?* | } |
# தேவநேயப் பாவாணர்

## தனி வாழ்க்கை

1926-இல் எசுந்தர் அம்மையாரை மணந்தார் தேவநேயர். அடுத்த இரு ஆண்டுகளில் எசுந்தர் மறைந்தார். இவர்களின் மகன் அழகிய மணவாள தாசன், வளர்ப்பு மகவாகத் தரப்பட்டார்.  
1930-இல் தேவநேயர், தன் தமக்கை பாக்கியத்தாயின் மகளான நேசமணியை மணந்தார்.  
பல்வேறு இதழ்களிலும் மலர்களிலும் வெளிவந்து, நூல்வடிவம் பெறாத பாவாணரின் அரிய கட்டுரைகளை சென்னை தமிழ்மண் பதிப்பகம், "பாவாணர் தமிழ்க்களஞ்சியம்" எனும் தொகுப்புத் திட்டத்தின்கீழ் 12 தொகைநூல்களாக வெளியிட்டது. பின் 2009-இல் அந்நூல்களை மீள்பதிப்பு செய்தது. அவை கீழ்வருமாறு:
| 1995 | 50 | பாவாணர் நோக்கில் பெருமக்கள் | 16 |
| --- | --- | --- | --- |
| 2001 | 39 | தென்சொற் கட்டுரைகள் | 17 |
| 40 | மொழியாராய்ச்சிக் கட்டுரைகள் | 15 |  |
| 41 | இலக்கணக் கட்டுரைகள் | 18 |  |
| 42 | பண்பாட்டுக் கட்டுரைகள் | 16 |  |
| 43 | தமிழியற் கட்டுரைகள் | 27 |  |
| 44 | மொழிநூற் கட்டுரைகள் | 17 |  |
| 45 | தலைமைத் தமிழ் | 24 |  |
| 46 | தமிழ்வளம் | 29 |  |
| 47 | பாவாணர் உரைகள் | 11 |  |
| 48 | மறுப்புரை மாண்பு | 9 |  |
| 49 | செந்தமிழ்ச் சிறப்பு | 19 |  |
| **மொத்தக் கட்டுரைகள்** | **218** | } |  |
# தேவநேயப் பாவாணர்

## விருதுகள்

| 1947 | வெள்ளிப் பட்டயம் | "பெரியார்" ஈ. வெ. இராமசாமி |  |  |
| --- | --- | --- | --- | --- |
| 1956 | திராவிட மொழிநூல் ஞாயிறு |  |  |  |
| 1964 | சனவரி 12 | தமிழ்ப்பெருங்காவலர் | தமிழ்க் காப்புக் கழகம் (மதுரை) |  |
| 1967 | மொழிநூல் மூதறிஞர் | மதுரை தமிழ் எழுத்தாளர் மன்றம் |  |  |
| 1971 | மே 5 | 'செந்தமிழ் ஞாயிறு'
(பாரி விழாவில் வழங்கப்பெற்றது) | குன்றக்குடி அடிகளார் |  |
| 1979 | சனவரி 15 | 'செந்தமிழ்ச் செல்வர்' | தமிழ்நாட்டு அரசு | } |
# மேற்கிந்தியத்தீவுகள் துடுப்பாட்ட அணி

துடுப்பாட்ட விளையாட்டில் தேர்வு மற்றும் ஒருநாள் போட்டிகளில் மேற்கிந்தியத்தீவுகள் ஒரு அணியாக விளையாடி வருகின்றன. ஆயினும் மேற்கிந்தியத்தீவுகள் என்பது ஒரு நாடல்ல. பார்படோசு, திரினிடாட் டொபாகோ, யமேக்கா, அன்டிகுவா பர்புடா போன்ற கரிபியன் கடற்பிரதேசத்துத் தீவுக்கூட்ட நாடுகளிலிருந்து வீரர்கள் மேற்கிந்தியத் தீவுகள் அணியில் விளையாடுகிறார்கள். மேற்கிந்தியத்தீவுகள் அணி 1928 இல் தேர்வுத் துடுப்பாட்டத் தகுதி பெற்றது.
# அர்ஜுன றணதுங்க

**அர்ஜுன றணதுங்க** (பிறப்பு - டிசம்பர் 1, 1963) இலங்கையின் முன்னாள் கிரிக்கெட் அணித்தலைவர். இவர் ஆனந்தக் கல்லூரியில் கல்விகற்றார். இடதுகைத் துடுப்பாளராகவும் மத்திம வேக சுழல் பந்தாளராகவும் விளையாடிய இவரது தலைமைத்துவத்திலேயே இலங்கை அணி 1996 இல் உலகக் கோப்பையை வென்றது. இவர் 2000 ஆம் ஆண்டு முதல் இலங்கை அரசியலில் ஈடுபட்டுள்ளார்.  
இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஜனநாயக தேசிய முன்னணி சார்பில் களுத்துறை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.இவர் 2015 செப்டம்பர் 4 அன்று துறைமுகங்கள் அமைச்சராக நியமிக்கப்பட்டார்.
# அர்ஜுன றணதுங்க

## வாழ்க்கைக் குறிப்பு

50/4,C பெலவத்தை ரோட், நுகேகொடயில் வசிக்கும் இவர் பௌத்த மதத்தைச் சேர்ந்தவர்.
# ஜாவெட் மியன்டாட்

**முகமது ஜாவெட் மியன்டாட்** (**Mohammad Javed Miandad** (Urdu: ;பிறப்பு - ஜூன் 12, 1957, கராச்சி)பாக்கித்தான் துடுப்பாட்ட அணியின் முன்னாள் வீரர் மற்றும் தலைவர் ஆவார். தனித்துவமான மட்டையாடும் திறனாலும் இவரின் தலைமைப் பண்பினாலும் பரவலாக அறியப்பட்டார். இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடியுள்ளார். இவரின் தனித்துவமான விளையாடும் திறன் மூலம் பிரபலமானார். துடுப்பாட்ட விமர்சகர்கள் மற்றும் பல சாதனையாளர்களின் மூலமாக பல பாராட்டுகளையும் பல விருதுகளையும் பெற்றுள்ளார். அனைத்துக் காலத்திற்குமான சிறந்த பாக்கித்தானிய வீரர்களில் மிகச் சிறந்த மட்டையாளர் ஜாவெட் தான் என ஈஎஸ்பிஎன் தெரிவித்தது. அனைத்துக் காலத்திற்குமான சிறந்த துடுப்பாளார்களில் இவரும் ஒருவர் என இவரின் சமகால துடுப்பாட்ட வீரர் மற்றும் பயிற்சியாளரான இயன் செப்பல் தெரிவித்தார். அனைத்துக் காலத்திற்குமான சிறந்த துடுப்பாட்ட வீரர்களின் தரவரிசையை ஈஎஸ்பிஎன் நிறுவனம் *லெஜன்ட்ஸ் ஆஃப் துடுப்பாட்டம்* எனும் பெயரில் வெளியிட்டது.இதில் இவருக்கு 44 ஆவது இடம் கிடைத்தது. இவர் 1975 ஆம் ஆண்டு முதல் 1996 ஆம் ஆண்டு வரை பாக்கித்தான் அணிக்காக விளையாடினார். இவர் பாக்கித்தான் அணியின் தலைவராகவும் இருந்துள்ளார். 1986 ஆம் ஆண்டில் இந்தியத் துடுப்பாட்ட அணிக்கு எதிரான போட்டியில் நான்கு ஓட்டங்கள் தேவைப்பட்ட போது கடைசிப் பந்தில் ஆறு ஓட்டங்கள் அடித்ததன் மூலம் பிரபலமானார். 1992 துடுப்பாட்ட உலகக்கிண்ணத் தொடரில் பாக்கித்தான் அணி கோப்பை வெல்வதற்கு முக்கிய காரணமாகத் திகழ்ந்தார். இவரின் ஓய்விற்குப் பிறகு பல சமயங்களில் இவர் பாக்கித்தான் அணியின் தலைமைப் பயிற்சியாளராகவும் பாக்கிஸ்தான் துடுப்பாட்ட வாரியத்தின் உறுப்பினராகவும் இருந்துள்ளார். இவரின் மகன் தாவூத் இப்ராகிமின் மகளைத் திருமணம் செய்தார்.
# ஜாவெட் மியன்டாட்

## ஆரம்பகால வாழ்க்கை

ஜாவேத் மியன்டாட் 12 ஜூன் 1957 அன்று கராச்சியில் பிறந்தார். இவரது பெற்றோர் பலன்பூருக்கு, குஜராத், இந்தியாவில் இருந்து இடம் பெயர்ந்தனர். இவரது தந்தை, மியாணடட் நூர் முகமது தியாகி, காவல் துறையில் பணியாற்றினார். இவர் ஒரு தியாகி ஆவார்.இவர் குஜராத்தி முஸ்லீம் ஆவார் . துடுப்பாட்டம் இவரது குடும்ப விளையாட்டாக இருந்தது. இவரது மருமகன் பைசல் இக்பாலும் தேர்வுத் துடுப்பாட்டப் போட்டி துடுப்பாட்ட வீரர் ஆவார்.
# ஜாவெட் மியன்டாட்

## தேர்வுத் துடுப்பாட்டம்

பாக்கித்தான் துடுப்பாட்ட அணியின் முதல் தேர்வுத் துடுப்பாட்டத் தலைவர் அப்துல் ஹாபிஸ் காதர் இவரை 1970 ஆண்டுகளின் துவக்கத்தில் பார்த்தபோது இந்த நூற்றான்டின் சிறந்த வீரர் இவர்தான் எனத் தெரிவித்தார். இவரின் வருகை ஏற்கனவே முஷ்தாக் அகுமது, மஜீத் கான், சாதிக் முகம்மது, சஹீர் அப்பாஸ் மற்றும் வசீம் ராசா ஆகிய வலுவான மட்டையாளர்களின் வரிசையை மேலும் வலுவாக்கியது. 1976 ஆம் ஆண்டில் நியூசிலாந்து துடுப்பாட்ட அணி பாக்கித்தானில் சுற்றுப் பயணம் செய்து விளையடியது. அக்டோபர் 9 , லாகூரில் , கடாஃபி மைதானத்தில் நடைபெற்ற நியூசிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தத் தொடரின் மூன்றாவது போட்டி கராச்சியிலுள்ள தேசிய மைதானத்தில் நடைபெற்றது. இந்தப் போட்டியில் 206 ஓட்டங்கள் எடுத்து தனது முதல் இருநூறினைப் பதிவு செய்தார்.இதன்மூலம் 47 வயதான ஜார்ஜ் ஹெட்லியின் சாதனையைத் தகர்த்தார். மேலும் மிகக் குறைந்த வயதில் இருநூறு அடித்த வீரர் எனும் சாதனை படைத்தார். அப்போது இவருக்கு வயது 19 ஆண்டுகள் 140 நாட்கள் ஆகும். பின் இரண்டாவது ஆட்ப் பகுதியில் 85 ஓட்டங்கள் எடுத்து ஆட்டமிழந்தார். இதன்மூலம் ஒரே போட்டியில் இருநூறு மற்றும் நூறு ஓட்டங்கள் அடிக்கும் சாதனையைத் தவறவிட்டார். இந்தத் தொடரில் அதிக ஒட்டங்கள் அடித்த வீரர்கள் வரிசையில் முதல் இடம்பிடித்தார். இவர் 504 ஓட்டங்களை 126.00 எனும் சராசரியோடு எடுத்தார். இவரின் சிறப்பான செயல்பாட்டினால் இந்தத் தொடரை 2-0 எனும் கணக்கில் பாக்கித்தான் அணி கைப்பற்றியது. அடிலெய்ட் ஓவலில் 85 ஓட்டங்களை விட்டுக் கொடுத்து மூன்று இழப்புகளைக் கைப்பற்றியது உட்பட இந்தத் தொடரில் ஐந்து இழப்புகளையும் வீழ்த்தினார். 1977 ஆம் ஆண்டில் இங்கிலாந்துத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. அந்தத் தொடரில் மியாண்டாட் 131.00 எனும் சராசரியில் 262 ஓட்டங்கள் எடுத்தார், இதில் மூன்று அரை நூறுகள் அடங்கும். இந்த தொடரில் ஒரு ஆட்டப் பகுதியில் இவர் எடுத்த அதிகபட்ச ஓட்டம் ஹைதராபாத்தின் நியாஸ் அரங்கத்தில் இறுதிவரை ஆட்டமிழக்காமல் 88 ஓட்டங்கள் எடுத்தது ஆகும். 1978-79ஆம் ஆண்டில் இந்தியத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது.இந்தத் தொடரின் போது பைசலாபாத்தின் இக்பால் மைதானத்தில் இந்தியாவுக்கு எதிரான தனது முதல் போட்டியில் மியாண்டத் தேர்வுத் துடுப்பாட்டப் போட்டியில் தனது முதல் நூறு ஓட்டங்களை எடுத்தார். இந்தப் போட்டியில் இறுதிவரை ஆட்டமிழக்காமல் 154 ஓட்டங்கள் எடுத்தார். அப்போது இவருக்கு வயது 21 ஆண்டுகள் மற்றும் 126 நாட்கள் ஆகும். இதன்மூலம் மிகக் குறைந்த வயதில் இந்தச் சாதனை புரிந்த இரண்டாவது வீரர் ஆனார்.இதற்கு முன்பாக கபில்தேவ் இந்தச் சாதனையினைப் புரிந்த முதல் நபராவார். அதே தொடரில், தேசிய மைதானத்தில் மற்றொரு நூறு அடித்ததன் மூலம், இவர் 178.50 எனும் சராசரியில் ஐந்து ஆட்டப் பகுதிகளிலும் 357 ஓட்டங்கள் எடுத்தார். அந்தத் தொடரில் பாக்கித்தான் 2-0 என வெற்றி பெற்றது.
# ஜாவெட் மியன்டாட்

## தனிப்பட்ட வாழ்க்கை

ஜாவேத் மியாந்தாத் 1981 ஆம் ஆண்டில் காலித் சைகோல் மற்றும் ஃபரிதா ஹயாத்தின் மகளான தஹிரா சைகோலை மணந்தார். இவருக்கு இரண்டு மகன்களும் ஒரு மகளும் உள்ளனர். இவரது மகன் ஜுனைத் மியாந்தாத், இந்திய வம்சாவளியைச் சேர்ந்த மாஃபி*யா கிங்பின்* தாவூத் இப்ராஹிமின் மகள் மஹ்ருக் இப்ராஹிமை மணந்தார், இவர் ஒழுங்கமைக்கப்பட்ட குற்ற சிண்டிகேட் டி-நிறுவனத்தின் தலைவராக உள்ளார். தனது மகனும் இப்ராஹிமின் மகளும் இங்கிலாந்தில் ஒன்றாகப் படிக்கும் போது சந்தித்ததாக மியாண்டத் பத்திரிகைகளுக்குத் தெரிவித்தார். 2011 ஆம் ஆண்டில், மியாண்டாட் ஜியோ டிவியில் நா'அட்நிகழ்ச்சியில் பங்கேற்றார்.
# வழங்கிப்பண்ணை

**வழங்கிப்பண்ணை** (*Server Farm*) என்பது, பெரும் நிறுவனங்களினுடைய வழங்கித் தேவைகள் தனியொரு வழங்கி கணினியின் இயலுகைகளை தாண்டிப்போகும் போது, அத்தேவையைப் பூர்த்தி செய்துகொள்வதற்காக உருவாக்கப்படும் வழங்கிக் கணினிகளின் தொகுதி ஆகும்.  
பொதுவாக வழங்கிப்பண்ணைகளில் ஒரே நோக்கத்தை நிறைவேற்றுவதற்கான முதன்மை வழங்கியும் அதற்குக் காப்பாக காப்பு வழங்கியும் காணப்படும். முதன்மை வழங்கி செயலிழக்கும் சந்தர்ப்பத்தில் காப்பு வழங்கி இடையீடின்றி பணியை செய்வதோடு, தடையற்ற சேவையை உறுதிப்படுத்தும்.  
தற்போது பெரு நிறுவனங்களில் Mainframe கணினிகளின் பயன்பாட்டுக்கு மாற்றாக, அல்லது அதனோடு ஒத்தியங்கும் வண்ணம் வழங்கிப்பண்ணைகள் பயன்படுத்தப்படுகிறது. ஆனால் வழங்கிப்பண்ணைகள் Mainframe கணினிகளுக்கு நிகரான மாற்றாக முடியாது என்ற கருத்தும் நிலவுகிறது.  
கூகிள் போன்ற இணைய சேவை வழங்கும் நிறுவனங்கள் வழங்கிப்பண்ணைகளைப் பயன்படுத்துகின்றன.
# வழங்கிப்பண்ணை

## நுட்பியற் சொற்கள்

- வழங்கிப்பண்ணை
# மஹ்மூட் தர்வீஷ்

**மஹ்மூட் தர்வீஷ்** (*Mahmoud Darwish*) (மார்ச் 13, 1941 - ஆகஸ்ட் 9, 2008) ஒரு பாலஸ்தீன படைப்பிலக்கிய கர்த்தாவாவார்.  
இவர் பலஸ்தீனத்தில் அக்றே என்ற நகருக்கு கிழக்கேயுள்ள பிந்வா என்ற கிராமத்தில் 1941 இல் பிறந்தார். அக்கிராமம் 1948 இஸ்ரேலியரால் அழிக்கப்பட பெற்றோருடன் லெபனானுக்குக் குடிபெயர்ந்தார். 1971 இல் இஸ்ரேலை விட்டு வெளியேறி கெய்ரோவில் வாழ்ந்தார். 1972 முதல் அவர் பெய்ரூத்தில் வாழ்ந்துவந்தார்.  
பலஸ்தீன விடுதலை இயக்கத்தின் ஆராய்ச்சி நிலைய இயக்குநராக பல ஆண்டுகள் பணியாற்றியுள்ளார். ஜனரஞ்சக இசைக்கலைஞர்களுக்கு நிகரான பிரபலம் இவருக்கு இருப்பதாக கூறப்படுகிறது.  
1969 இல் ஆசிய ஆபிரிக்க எழுத்தாளர் அமைப்பு இவருக்கு **தாமரை** விருது வழங்கி கௌரவித்தது.  
இவரது முதல் கவிதைத்தொகுதியான **சிறகிழந்த பறவைகள்** 1960 இல் வெளிவந்தது.
# மஹ்மூட் தர்வீஷ்

## வெளியிட்டுள்ள நூற்கள்

- ஒலிவம் இலைகள் (1964)
- பலஸ்தீனத்திலிருந்து ஒரு காதலன் (1966)
- இரவின் முடிவு (1967)
- கலிலீயில் பறவைகள் இறக்கின்றன (1970)
- நான் உன்னை காதலிக்கிறேன் நான் உன்னை காதலிக்கவில்லை (1972)
- ஏழாவது தாக்குதல் (1975)
- திருமணங்கள் (1977)
# மஹ்மூட் தர்வீஷ்

## தமிழில் இவருடைய படைப்புகள்

இவருடைய பல கவிதைகள் தமிழில் பலரால் மொழிபெயர்க்கப்பட்டிருக்கின்றன. பாலஸ்தீனக் கவிதைகள் என்ற தொகுப்பு நூலில் இவருடைய கவிதைகள் முக்கியப் பங்கு வகிக்கின்றன. இந்நூலில் தர்வீஷின் கவிதைகளோடு சேர்த்து பல பாலஸ்தீனக் கவிஞர்களுடைய கவிதைகளும் மொழி பெயர்க்கப்பட்டிருந்தது.  
எஸ்.வி.ராஜதுரை, வ.கீதா மொழிபெயர்த்து தொகுத்த "மண்ணும் சொல்லும் மூன்றாம் உலகக் கவிதைகள்" என்னும் நூலிலும் இவருடைய கவிதைகள் இடம் பெற்றிருக்கின்றன.  
உயிர்மை பதிப்பகத்தினுடைய "நான் மடிந்து போவதைக் காணவே அவர்கள் விரும்புவர்" என்ற நூலில் தர்வீஷினுடைய கவிதைகள் மட்டுமே மொழிபெயர்க்கப்பட்டிருக்கின்றன.
# பலத்தீன விடுதலை இயக்கம்

**பலத்தீன விடுதலை இயக்கம் அமைப்பு** 1964 இல் அரபு லீக் மூலம் நிறுவப்பட்டது. ஆரம்பத்தில், இந்த அமைப்பு இசுலாமிய அரசை ஆயுதப் போராட்டத்தின் மூலம் தூக்கியெறிந்து, ஜோர்டானிய மற்றும் மத்திய தரைக்கடல் ஆறுகளுக்கு இடையே பாலத்தீனிய அரசின் இறையாண்மையை உருவாக்குவதை நோக்கமாகக் கொண்டது. ஒரு மாநில இடம் உருவாக்கப்பட்டது
# சனத் ஜயசூரியா

தேசபந்து **சனத் தெரன் ஜயசூரிய** (**Sanath Teran Jayasuriya** ( பிறப்பு: ஜூன் 30, 1969) இலங்கை துடுப்பாட்ட அணியின் முன்னாள் மட்டையாளர் மற்றும் தலைவர் ஆவார். அனைத்துக் காலத்திற்குமான ஒருநாள் பன்னாட்டுத் துடுப்பாட்ட சிறந்த வீரர்களில் ஒருவராகக் கருதப்படுகிறார். இவர் அதிரடியாக ஓட்டங்கள் சேர்ப்பதினாலும், சகலத் துறையினராக போட்டியில் அணியை வெற்றி பெறச் செய்ததற்காகவும் பரவலாக அறியப்படுகிறார்.  
இவர் துடுப்பாட்டத்தில் சகலத்துறையராக விளங்கினார். ஒருநாள் பன்னாட்டுத் துடுப்பாட்டப் போட்டிகளில் இருபது ஆண்டுகளாக விளையாடினார். மேலும் மொத்தமாக 12,000 ஓட்டங்களும் 300 இலக்குகளும் எடுத்தார். இதன் மூலம் ஒருநாள் துடுப்பாட்டப் போட்டிகளின் அனைத்துக் காலத்திற்குமான சிறந்த சகலத் துறையர்களில் ஒருவராகக் கருதப்படுகிறார். 1996 துடுப்பாட்ட உலகக்கிண்ணப் போட்டி காலத்தில் மதிப்புமிக்க வீரர்களில் ஒருவராகக் கருதப்படுகிறார். மேலும் 1997 ஆம் ஆண்டில் விசுடன் துடுப்பாட்டாளர்களின் நாட்குறிப்பு அறிவித்த ஐந்து சிறந்த துடுப்பாட்ட வீரர்களின் பட்டியலில் இவரின் பெயரும் இடம்பெற்றது. 1993 முதல் 2003 ஆம் ஆண்டு வரை இலங்கைத் துடுப்பாட்ட அணியின் தலைவராக இருந்தார்.  
டிசம்பர் 2007 இல் தேர்வுத் துடுப்பாட்டப் போட்டிகளில் இருந்தும், சூன் 2011 இல் ஒருநாள் பன்னாட்டுத் துடுப்பாட்டப் போட்டிகளில் இருந்தும் ஓய்வு பெறுவதாக அறிவித்தார். இலங்கைத் துடுப்பாட்ட அணி வாரியம் இவரை வீரர்களைத் தேர்வு செய்யும் குழுவின் செயலாளராக அறிவித்தது. இவரின் தேர்வுக் காலத்தில் தான் 2014 ஐசிசி உலக இருபது20 போட்டியில் இலங்கை அணி வெற்றி பெற்றது.  
சனத் ஜயசூரிய இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் மாத்தறை மாவட்டத்திலிருந்து மக்களால் தெரிவு செய்யப்பட்ட உறுப்பினரானார். அந்தத் தேர்தலில் இவர் 74,352 வாக்குகள் பெற்றார். மகிந்த ராசபக்சவின் அமைச்சரவையில் அஞ்சல் துறையின் உதவி அமைச்சராகப் பதவியேற்றார்.
# சனத் ஜயசூரியா

## ஆரம்பகால வாழ்க்கை

சனத் ஜயசூரியா சூன் 30, 1969 இல் தென் இலங்கையிலுள்ள மாத்தறையில் பிறந்தார். இவருக்கு சந்தான ஜயசூரியா எனும் அண்ணன் உள்ளார். மாத்தறையிலுள்ள புனித செர்வாதியஸ் கல்லூரியில் பயின்றார். இங்கு பயிலும் போது கல்லூரியின் முதல்வர் ஜி. எல். கணபதி மற்றும் உடற்கல்வி ஆசிரியர் லயோனல் வகசின்ஹே ஆகியோர் இவரின் துடுப்பாட்டத் திறனை மேம்படுத்தினர்.
# சனத் ஜயசூரியா

## தேர்வுத் துடுப்பாட்டம்

1997 ஆம் ஆண்டில் இந்தியத் துடுப்பாட்ட அணிக்கு எதிராக நடந்த தேர்வுத் துடுப்பாட்டப் போட்டியில் 340 ஓட்டங்கள் எடுத்தார். இதன் மூலம் அதிக ஓட்டங்கள் எடுத்த இலங்கை அணி வீரர் எனும் சாதனையைப் படைத்தார். இந்தப் போட்டியில் ரொசான் மகாநாமவுடன் இணைந்து 576 ஓட்டங்கள் எடுத்தார்.இரண்டாவது இணைக்கு எடுத்த அதிகபட்ச ஓட்டங்கள் எனும் சாதனையைப் படைத்தார். இந்த இரு சாதனைகளும் 2006 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான போட்டியின் போது மகேல ஜயவர்தன 374 ஓட்டங்களும் , குமார் சங்கக்காரவுடன் இணைந்து 624 ஓட்டங்களும் எடுத்து தகர்த்தனர். செப்டம்பர் 20, 2005 ஆம் ஆண்டில் இலங்கையில் நடைபெற்ற வங்கதேச துடுப்பாட்ட அணிக்கு எதிராக நடைபெற்ற போட்டியின் மூலம் நூறாவது தேர்வுத் துடுப்பாட்ட போட்டியில் விளையாடியவர் எனும் சாதனையைப் படைத்தார். இந்தச் சாதனையைப் படைத்த முதல் இலங்கை வீரர் மற்றும் 33 வது சர்வதேச வீரர் ஆவார்.  
ஏப்ரல் 2006 இல் ஓய்வு பெற இருப்பதாக தனது விருப்பத்தை அறிவித்தார். ஆனால் அதனை திரும்பப் பெற்றுக் கொண்டு மே 2006 இல் இங்கிலாந்து துடுப்பாட்ட அணிக்கு எதிரான போட்டியில் விளையாடும் அணியில் இடம்பிடித்தார். முதல் இரண்டு போட்டிகளில் விளையாடாது , மூன்றாவது போட்டியில் விளையாடினார்.